
             МИНИСТЕРСТВО НА ЗЕМЕДЕЛИЕТО И ХРАНИТЕ



	                           ЮГОИЗТОЧНО ДЪРЖАВНО ПРЕДПРИЯТИЕ

	           Адрес: гр.Твърдица, ПК 8890, ул. „Балкан” № 29, тел. 045442534, e-mail: dgstvurditsa@uidp-sliven.com


                                                                                                        ОДОБРЯВАМ:……………… 
                                                                                                         ИНЖ.КОСТА АШЛАМОВ
                                                                                                        ДИРЕКТОР ТП,,ДГС ТВЪРДИЦА’’

                                                                  ДОКЛАД
за резултатите от проведения мониторинг на територията на 
ТП „ДГС Твърдица” през 2024 г.
/ резюме /
(съгласно спазване на изискванията на индикатор 8.4.1 от Националния стандарт за отговорно
управление на горите в България (FSC-STD-BGR-01-2025 V-1)

,,Панорама от Твърдишка планина’’
Мониторингът на горските територии,управлявани от ,,ДГС Твърдица” включва извършване на периодични наблюдения и анализ на състоянието на горите и местообитанията,чрез теренни наблюдения и разработване и прилагане на  биологичното разнообразие е система, проследяваща и обобщаваща промените в биологичното разнообразие в горите управлявани от „ДГС Твърдица” в дългосрочен план. Това се осъществява чрез систематизирани дългосрочни наблюдения на елементите на биологичното разнообразие, съпроводени със събиране, обработка, съхранение на данни, оценка на събраната в хода на мониторинга информация и анализ на въздействията върху биологичното разнообразие, преценка на неговото състояние и набелязване на мерки, които да се предприемат за предотвратяване на загубата му. 
Провеждането на мониторинг е основен инструмент в помощ при взимане на управленски решения, имащи отношение към опазването на биологичното разнообразие на територията на „ДГС Твърдица”, като заедно с това обслужва нуждите от информация на възможно най-широк кръг ползватели. 
1.Финансов план на стопанството 
· Приходи 

Приходите в ТП „ДГС Твърдица” се формират от реализация на дървесина, организиран ловен туризъм, странична дейност, придобиване на активи и финансови операции. Отчитането им по аналитични и синтетични показатели е изцяло съобразено с нормативната уредба. 

Приходите в стопанството се признават на база принципа на начисляване и до степента, до която стопанските изгоди се придобиват от предприятието и доколкото приходи могат надеждно да се измерят. Оценяват се по справедливата стойност на полученото или подлежащо на получаване.  

Приходите на ТП „ДГС Твърдица” имат следната структура:

· Приходи от дърводобив – 91,41% от общите приходи. Това са приходи от продажба на дървесина на склад, продажба на дървесина на корен, продажба на дървесина по чл. 193 от ЗГ

· Приходи от услуги – 4,3 % от общите приходи. Тези приходи са от:

· странични ползвания  - 1,25 % от услугите

· ловностопанска дейност – 3,6% от услугите (включват приходи от концесионни вноски по договори и проведен ловен туризъм)

· услуги за превоз, подвоз, товарене и разтоварване – 15,0 % от услугите
· приходи от вътрешни разчети от фиданки – 0% от услугите
·        Други приходи – 0,57% от общите – това са приходи от продажба на тръжна документация и др.

· Приходи от финансирания –  3,35% от общите приходи и са от амортизационните отчисления на ДМА закупени или изградени от финансирания, както и приходите от БАБХ за изплащане на открити трупове на дива свиня.
· Разходи 

Разходите се признават на базата  на  пряка  връзка  между  извършените  разходи  и  заработването  на  конкретните  статии  на приходите, т.е. при спазване на принципа за съпоставимост на разходите и приходите, обхващащ едновременно и комбинирано признаване на приходи и разходи, които се явяват в резултат от едни и същи сделки, събития и операции. Разпределението на административните разходи се извършва на база резултатите по видове обекти. 

Разходите на ТП „ДГС Твърдица” имат следната структура по елементи на разходите:

· Разходи за материали – 3,57% от общите разходи – те са за горива, облекло, резервни части и материали за МПС, материали за експедиция, ел. енергия, активи в употреба
· Разходи за външни услуги – 33,83% от общите разходи. Те са за дърводобив (30% от общите разходи) , за застраховки, текущи ремонти на ГП и др.

· Разходи за персонал – 48,14 % от общите разходи и те са за възнаграждения и осигуровки

· Други разходи – 9,80 % от общите  и те са за тарифни такси, социални разходи, командировки

· Намаление от запасите на незавършено производство – 0,0 %.

· Амортизации- 4,66%

· Финансов резултат

Финансовият резултат за 2024 г. е печалба. 

2.Социални споразумения
Разработен е Колективен трудов договор за 2019-2020 г. и 2021–2022 г. 2023г.-2024г.
2025г.-2026г.

Създаден е Регистър на получените оплаквания, жалби и сигнали за разрешаване на спорове свързани с правата на собственост и ползване, правата на работещите и местните общности. За изминалата година няма постъпили жалби от страна на работещите, поради което не е водена документацията по повод тяхното разглеждане и удовлетворяване. 

Разработени са Вътрешни правила за разрешаване на спорове, свързани с правата на собственост и ползване, правата на работниците и местните общности в ТП „ДГС Твърдица”, 
Политика срещу корупцията, Вътрешни правила за процедиране със сигнали, свързани с различните форми на дискриминация, като всички горепосочени документи са публикувани на интернет страницата на стопанството. 

3. План/програма за обучение и квалификация на персонала 

Изготвена е програмата за обучение през 2024 г., одобрена от Директора на ТП„ДГС Твърдица”. Във връзка с нея са проведени обучения на служителите през годината. Съставени са протоколи.
Издадени са удостоверения за обучение по ЗБУТ от Служба по трудова медицина.
4. Здравословни и безопасни условия на труд вкл. на работниците на подизпълнителите 

Проведени са обучения и инструктажи за здравословни и безопасни условия на труд на целия персонал на стопанството. 

Служителите и работниците редовно се инструктират срещу подпис в инструктажните книги или проверовъчни листове.
 Ръководителите на участъци провеждат инструктаж на работниците на фирмите изпълнители при въвеждане на всеки нов обект. 

5. Ангажиране на заинтересованите страни 

Провеждат се консултации със заинтересованите страни. 
Няма извършвани промени в планираните горскостопански дейности за 2024 г. в резултат от споразумения и предложения от заинтересованите страни. 

Провеждани са и разговори за съдействие по почистване и недопускане на нерегламентирани сметища до  и в горските територии. 

6. Незаконни/ нерегламентирани дейности в горите 

През 2024 г. няма подадени жалби и сигнали, свързани с правата и собствеността на местните общности, засегнати и заинтересовани страни, съответно няма предприети действия по разрешаване на възникнали проблеми. 

 На територията на ТП „ДГС Твърдица” редовно се извършват проверки по охрана на горите. От извършените проверки, през 2024 г. служителите на стопанството са съставили 45 бр. акта на нарушители, като всички са по Закона за горите. 

7. Изпълнение на горскостопанските дейности
Заложените за изпълнение дейности по ЛКД и дърводобив за 2024 г. кореспондират с предвиденото по Горскостопански план.  

През 2024 г. от лесокултурните дейности е извършено:

· Почистване на площи – 88 дка.
· Почвоподготовка – 88 дка. 

· Залесяване – 88 дка.  
· Отглеждане на култури – 57,4 дка.
Стопанисване 

Маркирани са 56803м3  за ЛФ 2024 г. на обща стойност 19963,45 лв. 

 
Извършени са отгледни сечи без материален добив на 628 дка.
        Дърводобив – добитата през 2024г. лежаща маса е на 91,4% спрямо средногодишното ползване по ГСП и 97,94 % спрямо заложеното по ФП. 

 Ползване/ добиви и горскостопански дейности 



Добитата и реализирана дървесина за периода 01.01.2024 г. – 31.12.2024 г. е както следва:   
· Продажба на дървесина от временен склад – 15269 м³
· Продажба на стояща дървесина на корен- 15989 м³ 

· Продажба на дървесина по чл. 193 от ЗГ - 536 м³ 

· Продажба от централен склад  -  6,8 м³

            Възлагането на добив е 16170 м³ 

Добивът и реализацията на дървесината са извършени след проведени процедури и определени изпълнители по реда и при спазване изискванията на Наредба за условията и реда за възлагане изпълнението на дейности в горски територии – държавна и общинска собственост, и за ползването на дървесина и недървесни горски продукти. 

Изпълнението на дейностите е осъществено при спазването на действащата нормативна уредба. 

При сключването на договорите с фирмите са заложени изискванията на стандарта. 

8. Промени в границите, собствеността, функционалността и предназначението на територии в рамките на стопанството 

През 2024 г. няма промени в общата площ и границите на стопанството. 

              Разпределението на общата площ ха., по вид на собствеността  е представено в следната таблица.
	Обща площ
	Горска площ по видове собственост

	
	държавна
	недържавна

	
	
	общинска
	частна на ю. лица и общ.организац
	частна на ф. лица 
	врем.общинска
	друга

	ха
	ха
	%
	ха
	%
	ха
	%
	ха
	%
	ха
	%
	ха
	%

	28971.9
	19644,7
	67.8
	8938.6
	30.9
	7.1
	-
	379.6
	1.3
	-
	
	1.9
	-


9. Здравословно състояние на гората 

През годината са спазени изискванията за провеждане на фитосанитарно обследване състоянието на гората. 
От извършните лесопатологични обследвания и постъпилите и регистрирани 74 бр. сигнални листове в ТП ДГС Твърдица са установени: 

·  Съхнене на черен бор – 25 бр. сигналени листове
· Съхнене на белия бор – 12 бр. сигнални листове
· Горски пожари- 1бр. сигнални листове

· Съхнене на бора- 16 бр. сигнални листове

· Буков скокльо- 15 бр. сигнални листове

· Борова процесионка- 4 бр. сигнални листове

· Шестозъб корояд- 1 бр. сигнални листове
В засегнатите насаждения има единично съхнещи дървета по цялата площ, също и на групи. 

Здравословното състояние на горите в ТП „ДГС Твърдица” е добро.
10. Биологично разнообразие, Гори с висока консервационна стойност и естествени горски екосистеми
 През 2024 г. са попълнени общо 10 бр. формуляри.
ВКС 1.1. Защитени територии  
Попълнени са 1 брой формуляр за мониторинг на  защитени зони за опазване на местообитанията и 1 бр за ПЗ „Еленска глава” (находище на тис), като не са установени следи за неблагоприятни въздействия върху ВКС на горските местообитания в зоните.
ВКС 1.2. Застрашени, изчезващи и ендемични  видове
Попълнени са формуляри за следните растителни видове:

Елвезиево кокиче /Galanthus elwesii/ 
Планински явор /Acer heldreichii/ 

Резултатите от извършения мониторинг в горите с висока консервационна стойност /ГВКС/ на територията на ТП ДГС Твърдица показват, че насажденията в обособените ВКС са в добро здравословно състояние, дължащо се на добрите практики на правилното поддържане и стопанисване на горите. 

Попълнени са формуляри за следните животински видове:

Белоопашат мишелов /Buteo rufinus/ 
Късопръст ястреб / Accipiter brevipes/
В местата, където са установени горе-посочените видове, ще бъдат спазени всички препоръки и указания за опазване, които са посочени в чек-листовете и в Доклада за горите с висока консервационна стойност

Представителни образци от естествени горски екосистеми 

Попълнени са формуляри за Екосистеми и местообитания, редки, защитени застрашени от изчезване екосистеми или рефлугии и Гори във фаза на старост:
G1.6922/G1.6923 Southeastern Moesian neutrophile beech forests / Неутрофилни букови гори


G1.69 Thermophilous Moesian beech forests / Мизийски букови гори

Гори във фаза на старост (Old growth forests)

Горите с висока консервационна стойност на територията на ТП „ДГС Твърдица” и извършения мониторинг до момента показват, че горите в обособените ВКС са без повреди, без наличие на дегенеративни и сукцесионни процеси и са в добро здравословно състояние, дължащо се на добрите практики за стопанисване.

Попълнени са формуляри за мониторинг на насаждения, попадащи във  ВКС 6
ВКС 6 ГТ непосредствено разположени по протежение на официално маркирани туристически маршрути и немаркирани, но често използвани туристически пътеки. 

11. Въздействие на дейностите по управление върху околната среда 

Горскостопанските дейности се извършват съобразно опазването на биоразнообразието и повишаване на природните ценности и ресурси. Основните използвани лесовъдски системи за подобряване на процесите на възобновяване в горите на територията на стопанството са подпомагане естественото възобновяване в зрелите гори. Не е наблюдавано разпространение на инвазивни видове. 

През изминалата година няма регистрирани и възникнали повреди от природни бедствия, както и нанесени негативни въздействия върху водните ресурси вследствие на проведените горскостопански дейности. 

При извеждане на самите дейности не е наблюдавана почвена ерозия, уплътняване или замърсяване на почвите. 

Не е допусната неоправдана загуба или похабяване на дървесина. 

След приключване на горскостопанските дейности /изведени  сечи/ през 2024 г. е извършена оценка на въздействието на изведената сеч върху ключови елементи на околната среда, съседни имоти и  инфраструктура на територията на ТП „ДГС Твърдица”. От изготвените и направени оценки на въздействието може да се направят следните по-общи констатации относно: 

· Повреди по подраст в насажденията с извършена оценка не са установени 

· Повреди по оставащия дървостой – не са констатирани повреди над допустимите /над 2 % по брой от оставащите на корен дървета/
· Създаване на условия за активиране на почвена ерозия – тракторните и коларски пътища с опасности за развитие на ерозионни процеси са рехабилитирани или са поставени купчини от клони, изискванията и начина са описани в изготвените карнет-описи и технологични планове
· Оставяне на мъртва дървесина - в насажденията с изведени сечи е налична мъртва дървесина 

· Въздействие върху идентифицараното биологично разнообразие - при установяване се описва в технологичния план и карнет-описа на насажденията, като се описват и мерките за тяхното опазване 

· Водни ресурси на територията или в близост до насажденията – при наличие  на водни течения и дефиниране на мерки за опазване в листа за предварителна оценка мерките са записани и след маркиране в карнет-описа и технологичния план на насаждението 

· Въздействие върху съседни насаждения – не са констатирани неблагоприятни въздействия след извеждане на сечите. 
· Въздействие върху съседни имоти и инфраструктура - не са констатирани неблагоприятни въздействия. 

12. Въздействие на дейностите по управление върху социалната среда 

През 2024 г. няма подадени жалби и сигнали, свързани с правата и собствеността на местните общности, засегнати и заинтересовани страни, съответно не са предприети действия по разрешаване на възникналите проблеми. 

Няма настъпили промени в обществените нагласи спрямо горските ресурси и дейности. 

Местното население е запознато с дейностите по охрана на горите, защита и опазване от пожари, както и от извършването на залесителни мероприятия на територията на стопанството. 

Важно икономическо и социално значение на горите на територията на стопанството е продажбата на дървесина като дърва за огрев, а също така и други недървесни продукти за местното население. 

Запознаване на местното население и всички заинтересовани страни с принципите на горска сертификация ще удостовери, че стопанисването и управлението на горските територии- собственост на ТП „ДГС Твърдица” се осъществява по отговорен начин, съчетаващ екологичните, икономическите и социални ползи от горите. 

13. Промени в околната среда 

През 2024 г. в обхвата на дейност на ТП „ДГС Твърдица” не са регистрирани природни явления с биотичен и абиотичен характер, които да доведат до едроплощни нарушения, като настъпили каламитети, ветроломи, ветровали, засушавания и други неблагоприятни въздействия. 

Наблюдаваните животински видове и птици са запазили местообитанията си. Установяване стабилността на популациите е предмет на бъдещ мониторинг и анализ на получените данни. 

През 2024 г. в местообитанията на застрашени, изчезващи и ендемични растения няма настъпили промени. На база общите наблюдения към момента не може да се направи обстоен анализ на популациите. 

Здравословното състояние на горите е добро. 
Анализ на резултатите от мониторинга 
Като цяло за територията на стопанството ясно се очертава тенденцията за запазване на територията, подобряване състоянието на горите, видовия състав, увеличение на запаса и прираста от горите в района на ТП „ДГС Твърдица”. 

За 2024 г. горите и горските територии стопанисвани от ТП „ДГС Твърдица” са в много добро здравословно състояние, дължащо се на опита и прилагането на полезните практики, както и на подходящи и навременни лесовъдски мероприятия, с цел поддържане и стопанисване на добри гори. От голямо значение е добрата охранителна дейност на стопанството и превантивните мерки срещу пожари, бракониерски набези и незаконна сеч. 

Разбирането и подкрепата, която стопанството получава от местните общности, институциите и потребители на дървесина, финансовите резултати и това, че се покриват изискванията на сертифициращата организация ни дава основания да смятаме, че избраната посока на развитие е правилна и взаимноизгодна за всички заинтересовани страни. 

Данните от извършеното проучване за този период и прилагане принципите на устойчивото изпълнение на биологичните ресурси и опазването на биоразнообразието в стопанството показват, че не са констатирани пропуски по отношение стопанисването на горите, попадащи в гори с висока консервационна стойност. 

Основни предизвикателства за подобряване ефективността и продуктивността на горското стопанство  при спазване на принципите на горска сертификация са насочени към балансирано и отговорно отношение в различни направления - екологични, икономически и социални, които са свързани с голям брой заинтересовани страни. За подобряване ефективността и продуктивността е необходимо популяризиране на ползите от прилагане на стандарта по горска сертификация  при стопанисването и управлението на горите от ТП „ДГС Твърдица”, насочено към всички заинтересовани страни. 

